Abd Allah ben Hakam - Biquipedia, a enziclopedia libre

# Abd Allah ben Hakam

### De Biquipedia

Abd Allah ben Hakam

[[Imachen:{{{imachen}}}|250px|Abd Allah ben Hakam]]

Informazión
Rei en | Taifa de Saraqusta
dende | 23 d'agosto de 1038
dica | 20 de setiembre de 1038
Prezedito por | Mundir II
Suzedito por | Sulaymán ben Hud al-Musta'in
Naximiento | -
Muerte | 1038

Abd Allah ibn Hakam al-Tuyibí al-Hayib (†1038) estió rei d'a taifa de Saraqusta mientres 28 días en 1038.

Abd Allah ibn Hakam yera un d'os cadís u gubernadors de Mundir II. Endrezó una conspirazión ta derrocar á lo suyo primo Mundir II. Con l'apoyo de bels partidarios consiguió que bellas fauzions se rebelasen en o berano de 1038 contra o rei e prenesen l'alcazar reyal o 23 d'agosto de 1038. Astí estioron executatos Mundir II e o suyo bisir chodigo Yequtiel ben Ishaq.

Eba preparato prou bien o suyo golpe de Estado, ya que rapidament prenzipizó á cudir con o suyo nombre e nuebo tetulo de hayib («chambelán»), que yera o mesmo que emplegó Almanzor e toz os reis de taifas como simbolo d'o suyo poder. Abd Allah ibn Hakam quereba recuperar o poder que teneba o suyo lolo Abd al-Rahman en Saraqusta, lebato á l'ostrazismo por Mundir I, que formaba parti d'una rama secundaria d'iste linache. Manimenos nomás estió rei dica o 20 de setiembre de 1038 ya que l'asasino de Mundir II l'eba promeso á l'allora gubernador de Lerida Sulaymán ben Hud al-Musta'in entregar-le o poder politico, pues Sulaymán ben Hud pertenexeba á una d'as más poderosas familias e teneba gran prestichio melitar, pero no cumplió lo pauto. Por ixo Sulaymán ibn Hud, aduyato por Ismail de Toledo dezidió dentrar en Saraqusta, á on antimás trobó l'apoyo d'a poblazión. A poblazión d'a ziudat pronto lo beyó á Abd Allah como un usurpador e antimás conoxeban e estimaban á Sulaymán ibn Hud Abd Allah por lo que Abd Allah s'atrincheró en l'alcázar, e á la fin enrestito por o pueblo abió de fuyir e se retiró dende allora á la fortaleza de Rueda.

Predezesor: Mundir II | Rei taifa de Saraqusta 23 d'agosto de 1038 20 de setiembre de 1038 | Suzesor: Sulaymán ben Hud al-Musta'in

## [editar] Fuents

- CERVERA FRAS, M ª José, El reino de Saraqusta, Zaragoza, CAI, 1999. ISBN 8488305931
- CORRAL, José Luis, Historia de Zaragoza. Zaragoza musulmana (714-1118), Zaragoza, Ayto. de Zaragoza y CAI, 1998. ISBN 8480691557
- MONTANER FRUTOS, Alberto, "Introducción histórica" al capítulo "El palacio musulmán", en: Bernabé Cabañero Subiza et alt., La Aljafería (vol. I), Zaragoza, Cortes de Aragón, 1998. págs. 35-65. ISBN 8486794978
- VIGUERA MOLINS, Mª Jesús, Aragón musulmán, Zaragoza, Mira editores, 1988. ISBN 8486778069
- VIGUERA MOLINS, Mª Jesús, El islam en Aragón, Zaragoza, CAI, (Col. «Mariano de Pano y Ruata», nº 9), 1995. ISBN 8488305273

Categoría: Reis d'a Taifa de Saraqusta

##### Views

- Articlo
- Descusión
- Bersión autual

##### Mirar

##### En atras luengas

- English
- Español